I mellemformstyret har økonomiudvalget sammen med et eller flere − typisk omkring 5 – [[stående udvalg]] ansvaret for kommunens umiddelbare forvaltning. Udvalgene har til opgave at forberede sager til behandling i [[kommunalbestyrelse]]n, ligesom de gennemfører de allerede trufne beslutninger. Udvalgene har desuden kompetence til selvstændigt at træffe beslutninger i de sager, der ikke skal forelægges kommunalbestyrelsen. Udvalgenes formænd (typisk benævnt [[rådmand|rådmænd]]; i København dog borgmester) er ligesom borgmesteren (i København [[overborgmester]]en) [[fuldtidsansat]]te politikere, der foretager den daglige ledelse af hvert sit forvaltningsområde. Udvalgsformændene er fødte medlemmer af økonomiudvalget.
Politik